
Idioma sardo 


O sardo ( sardu ) ye una luenga romance occidental 
charrata en Cerdenya (Italia) por 1.350.000 presonas. 
Comparte características, sobretot, con as luengas 
romances ibéricas, antimás con o italián. Ye 
considerata una d'as luengas romances mes arcaicas, 
porque ha conservatas as vocals breus i y u latinas, as 
que en altras luengas romances se convirtioron en e y 
o. 

Dialectos 


A luenga sarda se divide en quatro principáis 
variedatz: 

■ Arborés, en a parte centro-occidental y en a 
norte d'o su Campidanu de Mesu 

■ Campidanés, en a parte meridional d'o su 
Campidanu de Mesu 

■ Logudorés, charrato en o centro-norte d'a isla 
en a rechión d'o Logudóro 

■ Nugorés, en a parte centro-oriental. 

O sosares se charra en Sasari y fa part chunto con o 
gallurés d'una transición lingüistica enta o corso. Cario 
Tagliavini considera que estas parlas de transición 
s'han orichinato sobre un substráete "pareixito a lo 
sardo" por un proceso histórico que las ha feito 
amanar-se a lo corso y lo italián por antigas relacions 
con a República de Pisa. 


Sardo 

Sardu 

Parlato en: Cerdenya (Italia) 
Territorios: Europa. 
Parladors: 1.350.000 
Filiación: Indoeuropea 

Itálica 

Románica 

Sardo 


Estatus oficial 

Luenga -r|-r Cerdenya 
oficial en: 

Códigos 

ISO 639-1 se 
ISO 639-2 srd 
ISO 639-3 srd 

SIL srd (http://www.ethnologue.com/sh 


ow_language.asp?code=srd) 



Estensión d'o Sardo 


As suyas características més importants 


































■ Sistema vocálico de 5 vocals (como en castellán): a, e, i, o, u, reducindo-se en posición atona 
a tres (a, i, u) en a mayoría d'os dialectos. 

■ Conservación d'as vocals breus i y u latinas: DIGITUS > didu ('dedo'). 

■ Conservación en bellas parabras o sonido velar d'a C/k/oG /g/ latinas: VOCEM > boghe. 

■ Sonorización d'as consonants oclusivas xordas intervocálicas (tamién as iniciáis en a tabla): 
VITA > bita /bída/ ('vida'), PAUCUS > pagu, IPSA CULTURA > sa curtura /sagurdúra/. 

■ Betacismo: os sonitos /b/, /w/, /kw/, /gw/ iniciáis latinos pasoron a/b/: VERUS > beru, LINGUA 
> limba ("luenga"), QUATTUOR > batoro. 

■ O grupo II pasó a /dd/, un sonido especial pronunciato con a punta d'a luenga en o punto més 
alto d'o paladar: FABULARI (> bulg. fallare ) > faeddare (fenomens análogos a la che 
vaqueira). 

■ Os grupos iniciáis CL-, FL- y PL- latinos pasaron a cr-, fr-, pr-\ CLAVE > crae, FLORE > frore, 
etc. 

■ Conservación d'a t final d'os verbos (con vocal epentética). 

■ Adición d'una vocal epentética (amanata a la zaguera vocal d'a parabra) a la fin d'as parabras 
que rematan en consonant (ista vocal no apareixe en a escritura): est /ésti/ ('ye'), cantat 
/kántada/ ('canta'), sardos /sárduzu/, etc. 

■ Vocal protetica an as palabras latinas que prencipiaban con S+consonant: SCRIBERE > 
iscrier. 

■ L'articlo definito ye salato, ye dicir, viene d'as formas d'o latín vulgar IPSO, IPSA, IPSOS, 
IPSAS > su, sa, sos, sas (en o dialecto campidanés, o plural ye siempre /s): su sardu, sos 
sardos (u is sardus), sa limba, sas limbas (u is limbas). 


L' ortografía 


■ O sardo no tien una ortografía unificata, por ixo una palabra puet tener quantas formas 
escritas (por eixemplo: bita, vita, bida, vida, pero a pronunciación ye siempre a mesma: 
/bída/.) 

Eixemplo 


D'a Declaración Universal d'os Dreitos Humans: 

Totu sos ésseres umanos naschint liberos e eguales in dinnidade e in deretos. Issos tenent 
sa resorte e sa cusséntzia e depent operare s'unu cun s'áteru cun ispiritu de fraternidade. 

Pronunciación: 

/Tótu-zuz-éssiriz-umánuzu náskinti líberuz-e iguáliz-in dinnidadi e in derétuzu. íssuzu téninti- 
za rezóni e-za-gusséntsia e débinti operári z'unu cun s'áteru cun ispiritu de fraternidádi/ 


Léxico 


Bi ha parabras latinas que només conserva que o sardo en o léxico patrimonial: 

■ domo ("casa"), yuba ("melena"), porkavru ("chabalín", de PORCUS APER), kitto (d'o latín 
CITTUS), koyuare ("casar-se", d'o latín CONIUGARE). 






O léxico sardo presenta catalanismos y bell aragonesismo que s'introducioron en o periodo que Cerdenya 
pertanyó a la Corona d'Aragón, y tamién bell castellanismo d'un periodo mes tardano, en o que o Castellón 
eclixó a las atras luengas d'o "Imperio Espanyol". 

A presencia d'os iberorromances estió mes fuerte en os centros de Gallura y d'a redolata de Sasser. Muitos 
sardos escribiban en catalán, que representaba pa ells a luenga de cultura. Dimpués se desvinió o mesmo con 
o Castellón, que estió dica l'anyo 1764 a luenga oficial d'os tribunals y as escuelas. Os catalanismos son 
freqüents en a terminolochía d'administración, d'a ilesia u d'a pesca. 

Os catalanismos, aragonesismos u castellanismos se troban superpuestos con as formas chenuinas sardas, a 
las que a vegatas han sustituito u las han feito restrinchir-se a rechions marguinals u rechions montanyosas 
d'o interior. 

■ Por eixemplo en a zona d'o Macizo de Gennargentu se conserva a parola sarda fronesta 
("finestra"), sustituita por o castellanismo ventana en quasi tota a isla. 

■ Més localizata tenemos calentura en a redolata de su Campidanu de Mesu, que corresponde 
con freba en sardo logudorés d'o Macizo de Gennargentu. 

■ O latín Caryophyllum dió en logudorés kolovru y en nugorés korófulu, formas que perdioron 
terreno debant de gravellu u gravel'u d'o campidano y tamién nugorés, y que se relacionan 
con o catalán clavell. 

Intresants son os catalanismos trorw ("predicadera") y seu, representando este zaguero tamién un 
aragonesismo (como la "Seu de Sant Salvador de Zaragoza"), a l'egual que ye un aragonesismo en sardo 
cardelina. A parola pa dicir "chuez" ye en campidanés guggi y en nugorés zuzze, coincidindo una forma de 
l'aragonés medieval chuche y o catalán judge 


Luengas romances 

Aragonés | Arrumán | Astur-leyonés | Castellón | Catalán | Corso incluindo o gaiiurés | Chodigoespanyol | 
Dalmata I Francés incluindo o diasistema d'as luengas d'oil con o Borgonyón, Campanyés, Franco-Contés, Galo, Lorenés, 
Normando (Guernesiés, Jérriais y Anglo-normando), Petavín-Santonchés, Picardo y Valón | Francoprovenzal | Friulán | 
Gallego | Istriot | Istrorrumán | Italián | Ladín | Ligur | Lombard | Meglenorrumán | Napolitán | Occitán incluindo 
o gascón y i'aranés | Piemontés | Portugués | Rumanch | Rumán | Sardo incluindo o sasarés | Secilián | Venecián 

